“วงศ์อมาตย์ บีช วิลเลจ” เนเชอรัล บีช ปาร์ค แอนด์ ไลฟ์สไตล์ มอลล์ (Unique Natural Beach Park and Lifestyle Mall) รูปแบบใหม่แห่งแรกและแห่งเดียวในประเทศไทยของกลุ่มเซ็นทรัลอยู่ที่ไหน
A. พัทยา
B. พังงา
C. เชียงใหม่
D. ระยอง
คำตอบที่ถูกต้องคือ A.  เพราะว่า ส่วนล่าสุดที่สร้างความฮือฮาอีกครั้งก็คือการทุ่มงบลงทุน 1,000 - 3,000 ล้านบาท เปิดตัว “วงศ์อมาตย์ บีช วิลเลจ” เนเชอรัล บีช ปาร์ค แอนด์ ไลฟ์สไตล์ มอลล์ (Unique Natural Beach Park and Lifestyle Mall) รูปแบบใหม่แห่งแรกและแห่งเดียวในประเทศไทย ริมหาดวงศ์อมาตย์ เมืองพัทยา

จุดที่แตกต่างจากศูนย์การค้าอื่นๆ ก็คือ วงศ์อมาตย์ บีช วิลเลจ เป็นช้อปปิ้งมอลล์แห่งแรกในไทยที่มีพื้นที่ติดหน้าหาดแบบไม่มีถนนกั้น พร้อมถมทรายในโครงการ เป็น ‘บีช ปาร์ค’ ท่ามกลางต้นไม้ใหญ่อยู่ติดชายหาด ซึ่งจะเน้นการดีไซน์ที่เน้นในเรื่องของอาร์ตใน 3 รูปแบบสำคัญ ไล่ตั้งแต่ เรื่องของ Art of Design มีสถาปัตยกรรมและการออกแบบสภาพแวดล้อมที่โดดเด่น พร้อมด้วยประติมากรรมรูปปั้นตามจุดต่างๆ อาทิ บริเวณ Main Courtyard ที่จะพบกับ Sculpture ขนาดใหญ่ ถือเป็นสัญลักษณ์ของโครงการ รวมถึงจุดถ่ายภาพอื่นๆ ทั่วทั้งโครงการ  Art of Food and Products ที่ถูกออกแบบให้มีความพิเศษและโดดเด่น จากทางผู้เช่าแต่ละร้านที่ได้รับการคัดสรรมาอย่างดี พร้อมให้บริการแก่ทุกคน  และสุดท้าย Art of Activities พื้นที่ถูกออกแบบให้เป็นลานกิจกรรมมุ่งเน้นการใช้ความคิดสร้างสรรค์ อาทิ บริเวณ Play Space หรือลานกิจกรรมทั้งทางบกและทางน้ำ พร้อมหลากหลายกิจกรรมตลอดทั้งปี โดยวงศ์อำมาตย์ บีช วิลเลจ นี้ ทำบนภายใต้คอนเซ็ปต์ “พัทยาที่คุณไม่เคยรู้จักมาก่อน”

นอกจากนี้ โครงการได้จัดสรรพื้นที่ในรูปแบบ Beach Park หรือสวนสาธารณะริมหาด เพื่อให้ผู้คนในชุมชนและนักท่องเที่ยวได้ใช้เป็นพื้นที่พักผ่อนหย่อนใจ และใช้เวลาร่วมกันผ่านหลากหลายร้านพันธมิตรของโครงการ อาทิ ร้านอาหารระดับพรีเมียม ทั้งไทยและนานาชาติ ร้านคาเฟ่ ร้านของที่ระลึก ร้านสินค้าไลฟ์สไตล์ ซูเปอร์มาร์เก็ต เป็นต้น โดยกลุ่มเป้าหมายหลักของโครงการจะเน้นไปที่นักท่องเที่ยวเชิงคุณภาพกำลังซื้อสูงทั้งชาวไทยและต่างชาติ ซึ่งรวมทั้งคนในพื้นที่ คนกรุงเทพฯ และจังหวัดอื่นๆ ชาวต่างชาติที่อาศัยอยู่ที่พัทยา และนักท่องเที่ยวจากต่างประเทศ มุ่งเจาะกลุ่มลูกค้าที่เป็นครอบครัว รวมถึงกลุ่มคู่รัก กลุ่มเพื่อน โดยคาดว่าจะมีผู้ใช้บริการอย่างน้อย 1 ล้านคนต่อปี ซึ่งคาดการณ์จากตัวเลขนักท่องเที่ยวเมืองพัทยาที่อยู่ที่เกือบ 16 ล้านคน ในปี 2562

“เราคาดหวังให้โครงการนี้เป็นจุดมุ่งหมายใหม่ที่แตกต่างและพร้อมนำเสนออีกแง่มุมของพัทยาที่เต็มเปี่ยมไปด้วยความสนุกสนาน สุนทรียทางศิลป์ ดนตรี กิจกรรมกลางแจ้งให้ทุกคนได้สัมผัส ซึ่งโครงการเองยังมุ่งที่จะช่วยสร้างคุณค่าเพิ่มให้แก่เมืองพัทยา และช่วยกระตุ้นเศรษฐกิจไทยผ่านการท่องเที่ยวอย่างยั่งยืน เพื่อรองรับการเป็นศูนย์กลางเศรษฐกิจ การค้า การลงทุน และการท่องเที่ยวของโลก ตามโครงการเขตพัฒนาพิเศษภาคตะวันออก (EEC) ของภาครัฐอีกด้วย” พงศ์ กล่าวเสริม